b"\n_START_ARTICLE_\nAq\xc3\xbceducte de la Font dels Llops\n_START_SECTION_\nDescripci\xc3\xb3\n_START_PARAGRAPH_\n\xc3\x89s un aq\xc3\xbceducte estructurat en quatre arcades de mig punt ben emmarcades amb carreus regulars. A la part superior hi ha un canal per on transcorria l'aigua. L'aparell \xc3\xa9s obrat amb carreus for\xc3\xa7a irregulars._NEWLINE_L'aq\xc3\xbceducte era de gran utilitat per transportar les aig\xc3\xbces de la Font dels Llops, avui desapareguda, a l'altra sector de muntanya. Actualment es troba en des\xc3\xbas, encara que algunes vegades hi circula aigua per regar els horts._NEWLINE_Es va deixar d'utilitzar al canalitzar-se les aig\xc3\xbces dels dip\xc3\xb2sits municipals cap a la barriada de Sant Pau.\n_START_SECTION_\nHist\xc3\xb2ria\n_START_PARAGRAPH_\nL'any 1700 l'abat del Monestir de Poblet vengu\xc3\xa9 l'ermitori de Sant Pau de monjos cistercencs als jesu\xc3\xaftes del col\xc2\xb7legi de Manresa. La companyia de Jes\xc3\xbas va voler donar una mica de vida a la contrada de Sant Pau, prop de la Balconada, \xc3\xa9s per aix\xc3\xb2 que hi van construir un dip\xc3\xb2sit d'aigua  i un aq\xc3\xbceducte per tal d'assegurar el regatge de les hortes ve\xc3\xafnes."